Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,				04. veebruar 2009 nr 53

Miljööväärtuslikul alal puitakende
korrastamiseks toetuse eraldamine
(Suur-Lossi 4-1, Haapsalu)

Võttes aluseks Mall Põldmaa 02.09.2008.a taotluse ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, haldusmenetluse seadusest ja Haapsalu Linnavalitsuse 14.03.2007 määrusest nr 10 “Haapsalu muinsuskaitseala ja miljööväärtuslike alade hoonete puitakende ja uste korrastamiseks/uuendamiseks toetuse andmise kord” ja haldusmenetluse seadusest Haapsalu Linnavalitsus

k o r r a l d a b :

1.	Kompenseerida linna Muinsuskaitse eelarvest (08207) Mall Põldmaa omandisse kuuluva hoone Suur-Lossi 4-1 puitakende korrastamiseks tehtud kulutused esitatud kuludokumentide alusel summas 1895 krooni (üks tuhat kaheksasada üheksakümmend viis) krooni.
2.	Korraldus avalikustada väljapanekuga linnavalitsuse fuajees.
3.	Korraldus teha teatavaks aselinnapeale (T. Hein) ja raamatupidamisele (I. Salus), Mall Põldmaa`le koopia saatmisega posti teel.
4.	Raamatupidamisel (I.Salus) kanda korralduse alusel punktis 1 nimetatud summa üle Mall Põldmaa arvelduskontole.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär